Diari Oficial de la Generalitat Valenciana


Sumari del DOGV 7380, del 14-10-2014 (2014/9274)

DECRET 178/2014, de 10 d'octubre, del Consell, pel qual s'establix el currículum de les ensenyances artístiques professionals corresponents al títol de Tècnic d'Arts Plàstiques i Disseny en Assistència al Producte Gràfic Interactiu, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/10/10/178**

### Versions

 16/02/2017 - Actualitat  Text inicial: 15/10/2014 - 15/02/2017 

### Dades del document

Número de DOGV
:   7380

Data del DOGV
:   14-10-2014

Secció del DOGV
:   I. DISPOSICIONS GENERALS

Número del document
:   2014/9274


Data del document
:   10-10-2014

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * accés a l'educació
    * indústria audiovisual
    * ensenyament professional
    * arts visuals
    * legislació
    * legislació escolar
    * programa d'ensenyament
    * educació artística
    * indústria de la comunicació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 16.02.2017**

**Decret** **178/2014, de 10 d'octubre, del Consell, pel qual s'establix el currículum de les ensenyances artístiques professionals corresponents al títol de Tècnic d'Arts Plàstiques i Disseny en Assistència al Producte Gràfic Interactiu, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.**

**[(DOGV núm. 7380 de 14.10.2014)](http://www.dogv.gva.es/datos/2014/10/14/pdf/2014_9274.pdf) Ref. 009034/2014**

PREÀMBUL

 

L’Estatut d’Autonomia de la Comunitat Valenciana, aprovat per la Llei Orgànica 5/1982, d’1 de juliol, i reformat per la Llei Orgànica 1/2006, de 10 d’abril, en l’article 53 establix que és de competència exclusiva de la Generalitat la regulació i administració de l’ensenyança en tota la seua extensió, nivells i graus, modalitats i especialitats, sense perjuí del que disposen l’article 27 de la Constitució Espanyola i les lleis orgàniques que, d’acord amb l’apartat 1 de l’article 81 d’aquella, el despleguen, de les facultats que atribuïx a l’Estat el número 30 de l’apartat 1 de l’article 149 de la Constitució Espanyola, i de l’alta inspecció necessària per al seu compliment i garantia.

La Llei Orgànica 2/2006, de 3 de maig, d’Educació, en el capítol VI del títol I, referent a les ensenyances artístiques, inclou en la seua secció segona les ensenyances professionals d’Arts Plàstiques i Disseny, que s’organitzaran en cicles de formació específica, de grau mitjà i de grau superior, la finalitat de les quals és proporcionar a l’alumnat una formació artística de qualitat i garantir la qualificació dels futurs professionals de les arts plàstiques i el disseny. Els cicles formatius referits inclouran fases de formació pràctica en empreses, estudis i tallers.

El Reial Decret 596/2007, de 4 de maig, pel qual s’establix l’ordenació general de les ensenyances professionals d’arts plàstiques i disseny, concreta els objectius d’estes ensenyances; definix els títols de Tècnic i Tècnic Superior d’Arts Plàstiques i Disseny com el document oficial acreditatiu del nivell de formació, qualificació i competència professional específica de cada especialitat artística; establix l’estructura curricular que han de tindre les ensenyances professionals conduents als esmentats títols i fixa els aspectes que han d’incloure les ensenyances mínimes corresponents; i regula amb caràcter bàsic l’accés, l’admissió, l’avaluació i la mobilitat, els efectes dels títols i les convalidacions i exempcions.

En eixe marc normatiu, per mitjà de el Reial Decret 1435/2012, d’11 d’octubre, pel qual s’establix el títol de Tècnic d’Arts Plàstiques i Disseny en Assistència al Producte Gràfic Interactiu pertanyent a la família professional artística de Comunicació Gràfica i Audiovisual i s’aproven les corresponents ensenyances mínimes, el Govern ha fixat les ensenyances mínimes d’este títol, tal com preveuen els articles 5 i 7 del Reial Decret 596/2007, de 4 de maig. A més, en el mencionat reial decret es determina, per al títol abans citat, la seua identificació, el perfil professional, el context professional, i aquells altres aspectes de l’ordenació acadèmica que constituïxen els aspectes bàsics que asseguren una formació comuna i que garantixen la validesa dels títols en compliment del que disposa la Llei Orgànica 2/2006, de 3 de maig, d’Educació.

De conformitat amb l’article 6.4 de la Llei Orgànica 2/2006, de 3 de maig, d’Educació, l’article 13.1 del Reial Decret 596/2007, de 4 de maig, i l’article 2.2 del Reial Decret 1435/2012, d’11 d’octubre, correspon a les administracions educatives, en l’àmbit de les seues competències, establir el currículum corresponent al títol de Tècnic d’Arts Plàstiques i Disseny en Assistència al Producte Gràfic Interactiu, pertanyent a la família professional artística de Comunicació Gràfica i Audiovisual, de la qual formaran part els aspectes bàsics del currículum que constituïxen les ensenyances mínimes i el seu posterior desplegament.

Les ensenyances d’Arts Plàstiques i Disseny, referents de les ensenyances d’Arts Aplicades i Oficis Artístics en el nostre sistema educatiu, assumixen la transmissió de les pràctiques artístiques imprescindibles per a la renovació i millora de productes, ambients i missatges i per al creixement del patrimoni artístic. Per a aixó, estes ensenyances artístiques professionals situen la innovació tecnológica, l’apreciació artística i la sólida formació en els oficis de les arts i el disseny en el context de la dimensió estètica i creadora de l’home, qualitat determinant per al creixement patrimonial i dels valors d’identitat, d’expressió personal i de comunicació social.

La Comunitat Valenciana ha aportat importants contribucions en l’àmbit de la comunicació gràfica i audiovisual. En este sentit, l’objectiu bàsic d’este títol és atendre les actuals necessitats de formació de tècnics en programes d’edició web i en producció, tractament i manteniment d’elements multimèdia i productes gràfics interactius en l’àmbit de la comunicació gràfica i audiovisual, i unir el coneixement de materials, procediments tècnics i noves tecnologies amb al cultura i la sensibilitat artística per a constituir la garantia de qualitat demandada hui pels sectors productius artístics i culturals vinculats a la creació i producció gràfica.

Els objectius, els continguts i els criteris d’avaluació dels móduls corresponents al currículum i a la seua distribució en cursos, són els especificats en l’annex I del present decret.

Per tot alló que s’ha exposat, el present decret es dicta en l’exercici de les competències que atribuïxen a la Generalitat els articles 27 i 149.1.30a de la Constitució Espanyola i l’article 53 de l’Estatut d’Autonomia de la Comunitat Valenciana, consultats els agents socials, amb el dictamen previ del Consell Escolar de la Comunitat Valenciana, fent ús de les atribucions que conferix el Decret 19/2012, de 7 de desembre, del president de la Generalitat, pel qual determina les conselleries en què s’organitza l’administració de la Generalitat, d’acord amb el que establix l’article 43 de la Llei 5/1983, de 30 de desembre, del Consell, a proposta de la consellera d’Educació, Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 10 d’octubre de 2014,

 

DECRETE

 

CAPÍTOL I. Disposicions preliminars

 

**Article 1. Objecte i àmbit d****’aplicació**

1. Este decret té per objecte establir el currículum de les ensenyances artístiques professionals d’Arts Plàstiques i Disseny corresponents al títol de Tècnic en Assistència al Producte Gràfic Interactiu, pertanyent a la família professional artística de Comunicació Gràfica Audiovisual, en l’àmbit de la Comunitat Valenciana.

2. Als efectes del que disposa este decret, s’entén per currículum el conjunt d’objectius, continguts, mètodes pedagógics i criteris d’avaluació del cicle formatiu corresponent a este títol.

3. Este decret serà aplicable en els centres docents públics i privats de la Comunitat Valenciana que impartisquen les ensenyances regulades en este.

 

**Article 2. Objectius, organització, estructura i desenrotllament del currículum**

1. El perfil professional, el context professional, els objectius generals del cicle formatiu, el desenrotllament curricular dels móduls formatius quant als objectius específics, continguts i criteris d’avaluació de cada módul formatiu i la distribució horària dels móduls que el componen, són els que s’establixen en l’annex I d’este decret.

2. Segons establix l’article 6.4 de la Llei Orgànica 2/2006, de 3 de maig, els centres que impartisquen les ensenyances regulades en este decret desenrotllaran i completaran el currículum establit en este, per mitjà de la posada en pràctica del seu projecte educatiu i la implementació de programacions didàctiques que prenguen en consideració les característiques del context social i cultural, les necessitats de l’alumnat, amb especial atenció a les necessitats dels qui presenten una discapacitat, i les possibilitats formatives de l’entorn. La concreció del currículum que realitze el centre, una vegada fixada i aprovada pel claustre, serà incorporada al projecte educatiu del centre.

3. Els centres docents podran oferir, amb l’autorització prèvia de la conselleria competent en matèria d’educació, una part dels móduls formatius en una llengua estrangera, sense que aixó supose cap modificació dels aspectes bàsics del currículum regulat en el corresponent títol i per este decret.

 

**Article 3. Centres i projectes educatius**

1. Els centres autoritzats d’ensenyances artístiques professionals d’Arts Plàstiques i Disseny que impartisquen les ensenyances conduents al títol de Tècnic d’Arts Plàstiques i Disseny en Assistència al Producte Gràfic Interactiu, a més de complir alló que s’ha preceptuat en l’article anterior respecte al seu projecte educatiu, hauran de considerar l’entorn territorial, social, cultural i especialment economicolaboral de la Comunitat Valenciana per a proposar i fomentar les ensenyances artístiques professionals de la família professional artística de Comunicació Gràfica i Audiovisual en els seus projectes educatius respectius.

2. Les propostes pedagógiques que realitzen els centres vetlaran especialment per la seua adaptació al context laboral, i hauran de considerar els aspectes següents:

a) Les activitats formatives hauran d’utilitzar recursos i metodologies relacionades amb el futur exercici professional de l’alumnat.

b) S’establirà un catàleg d’empreses, estudis i tallers que oferisquen a l’alumnat oportunitats interessants de formació, aprenentatge i perspectives laborals.

c) Es traslladarà la realitat de l’empresa al centre educatiu per mitjà d’iniciatives com l’organització de visites, la participació de professionals especialistes de l’àmbit de la comunicació gràfica i audiovisual en la formació de l’alumnat, l’organització de xarrades informatives, i la creació de beques o premis promoguts per les cambres de comerç, fundacions vinculades al sector productiu gràfic i audiovisual o per iniciativa de les empreses, estudis o tallers relacionats amb el context social més próxim o vinculat al centre educatiu.

3. Així mateix, els centres docents que impartisquen estes ensenyances fomentaran, a través del seu desenrotllament curricular, la iniciativa emprenedora, així com el coneixement de l’entorn productiu del sector gràfic i audiovisual.

4. Aquells centres que impartisquen les ensenyances regulades en este decret podran incorporar-se a la xarxa de centres de Formació Professional, i establir vincles o associacions amb els centres integrats de Formació Professional de la Comunitat Valenciana, o bé amb altres centres docents, que oferisquen ensenyances semblants, amb la finalitat de coordinar les ofertes formatives en benefici de l’interés dels destinataris i de l’eficiència dels recursos.

5. La conselleria competent en matèria d’educació podrà formalitzar convenis i acords de col·laboració amb institucions i entitats que exercisquen les seues funcions en àmbits relacionats amb les ensenyances regulades en este decret, segons la normativa vigent en esta matèria, de forma que les escoles d’art puguen proporcionar l’assessorament i l’ajuda tècnica als professionals, empreses i entitats del sector.

6. Els centres educatius podran col·laborar, si és el cas, amb la conselleria competent en matèria de qualificacions professionals en l’avaluació i acreditació de competències professionals adquirides per mitjà de l’experiència laboral i altres aprenentatges no formals.

 

**Article 4. Formacions vinculades al currículum**

1. Els centres que impartisquen les ensenyances a què es referix este decret, també podran organitzar, desenrotllar i impartir cursos d’especialització vinculats a estes, amb l’autorització prèvia de la conselleria competent en matèria d’educació.

2. Els cursos d’especialització autoritzats tindran com a objectiu principal promoure l’aprenentatge permanent i la formació al llarg de la vida. Així mateix, hauran de contribuir a atendre l’aprofundiment necessari en determinades activitats professionals i a donar una resposta formativa immediata davant de l’aparició de noves qualificacions professionals.

3. Els cursos d’especialització, amb caràcter general, tindran una estructura, unes característiques curriculars i una organització semblants als cicles formatius. Estos podran oferir-se en modalitats formatives que permeten compatibilitzar la formació al llarg de la vida amb l’exercici professional.

4. Les propostes de cursos d’especialització que formulen els centres docents per a la seua autorització hauran de preveure accions formatives vinculades al sector gràfic i audiovisual, i es tractarà en la mesura que siga possible d’accions formatives amb projecció de futur.

5. L’autorització dels cursos d’especialització corresponents per la conselleria competent en matèria d’educació requerirà com a condició bàsica l’existència de professorat qualificat per a la seua impartició i que hi haja disponibilitat en la planificació docent del professorat del centre.

6. Els cursos autoritzats seran objecte d’un certificat acreditatiu, expedit pel centre docent on es realitzen per als qui els superen, i caldrà fer constar la seua duració en hores. Este certificat podrà tindre, si és el cas, valor en el Sistema Nacional de Qualificacions i Formació Professional.

7. Els centres que impartisquen les ensenyances regulades en este decret podran oferir una segona llengua estrangera, com a formació complementària, amb un límit de fins a 3 hores setmanals. La formació s’adequarà al perfil professional del cicle formatiu.

8. L’oferta de la formació complementària de llengua estrangera i de segona llengua estrangera haurà de comptar amb autorització expressa de la conselleria competent en matèria d’educació. L’autorització estarà condicionada a la disponibilitat horària del professorat en el centre.

9. Esta formació no constarà en els documents oficials d’avaluació, si bé el centre docent expedirà una certificació acreditativa per a l’alumnat que supere els objectius establits per a la formació. En els certificats es farà constar la duració en hores.

10. Els centres docents podran oferir, amb l’autorització prèvia de la conselleria competent en matèria d’educació, cursos de preparació per a les proves d’accés als cicles formatius d’Arts Plàstiques i Disseny, sempre que hi haja disponibilitat en la planificació docent del professorat del centre.

 

**Article 5. Informació i orientació professional**

1. Tots els centres que oferisquen estes ensenyances, informaran l’alumnat sobre les possibilitats de formació i el reconeixement de competències professionals que hi haja en l’entorn local, regional, nacional i europeu, partint de les seues necessitats i interessos, i tenint en compte l’itinerari personal apropiat a cada alumne i alumna.

2. La conselleria competent en matèria d’educació establirà les condicions perquè els centres docents puguen disposar d’un responsable d’orientació laboral, que estarà especialitzat en les funcions indicades en l’apartat anterior. Esta labor serà realitzada preferentment per professorat amb destinació definitiva en el centre.

 

CAPÍTOL II. Accés a les ensenyances

 

**Article 6. Requisits generals d****’accés a les ensenyances**

1. Per a accedir a les ensenyances regulades en este decret serà necessari estar en possessió del títol de Graduat en Educació Secundària Obligatória o un títol declarat equivalent. A estos efectes, es podrà accedir a estes ensenyances amb les titulacions següents:

a) Títol de Tècnic d’Arts Plàstiques i Disseny.

b) Haver superat de les ensenyances d’Arts Aplicades i Oficis Artístics, el tercer curs d’ensenyances comunes del pla d’estudis de 1963 o el segon curs del pla experimental.

c) Títol de tècnic auxiliar o de tècnic, de les ensenyances de Formació Professional.

d) Haver superat altres estudis declarats equivalents a efectes acadèmics amb algun dels anteriors.

2. A més dels requisits acadèmics inclosos en l’apartat anterior, caldrà superar una prova específica d’accés que permeta demostrar les aptituds i els coneixements artístics necessaris per a cursar amb aprofitament les ensenyances, segons el que establix l’article 9 del present decret.

 

**Article 7. Accés sense requisits acadèmics**

1. Podran accedir a estes ensenyances aquells aspirants que, no tenint els requisits acadèmics, superen una prova d’accés.

2. En la prova d’accés, l’alumnat haurà d’acreditar posseir els coneixements i les habilitats suficients per a cursar amb aprofitament les ensenyances, a més de les aptituds necessàries a què es referix l’article 6.2 d’este decret. Addicionalment, l’alumnat haurà de tindre com a mínim dèsset anys complits l’any de realització de la prova.

3. La prova d’accés per a l’alumnat que no tinga els requisits acadèmics constarà de dos parts, una part general i una altra específica. La part general versarà sobre les capacitats bàsiques de l’Educació Secundària Obligatória, mentres que la part específica haurà de valorar les aptituds i els coneixements artístics necessaris per a cursar amb aprofitament les ensenyances corresponents al títol que es desitja cursar.

 

**Article 8. Organització i regulació de la prova per a l****’accés sense requisits acadèmics**

1. La conselleria competent en matèria d’educació convocarà, amb caràcter anual, les proves d’accés als cicles formatius d’Arts Plàstiques i Disseny, per mitjà de la publicació de la convocatória en el Diari Oficial de la Comunitat Valenciana.

2. La prova d’accés es farà en el centre on l’alumnat desitge iniciar els seus estudis d’Arts Plàstiques i Disseny, sense perjuí que la conselleria competent en matèria d’educació puga habilitar altres centres docents per a la realització de la prova.

3. L’estructura de la part general de la prova d’accés als cicles formatius de grau mitjà conduents al títol de Tècnic d’Arts Plàstiques i Disseny en Assistència al Producte Gràfic Interactiu, que hauran de superar els alumnes que no estiguen en possessió dels requisits acadèmics corresponents, serà la següent:

a) Primer exercici. Desenrotllament per escrit d’un comentari de text i contestació de qüestions que es formulen a l’alumnat a partir del text.

En este exercici es valorarà la competència lingüística i la maduresa de l’alumnat en relació amb el currículum de l’Educació Secundària Obligatória.

b) Segon exercici. Desenrotllament per escrit de qüestions referides a continguts tecnicocientífics i socioculturals.

En este exercici es valoraran les capacitats matemàtiques, cientificotècniques i socioculturals en relació amb el currículum de l’Educació Secundària Obligatória.

c) Tercer exercici. Realització d’una composició de lliure interpretació i tècnica, basada en un model proposat.

En este exercici es valorarà la sensibilitat artística i la creativitat de l’aspirant.

4. La part específica de la prova d’accés al cicle formatiu de grau mitjà corresponent al títol de Tècnic d’Arts Plàstiques i Disseny en Assistència al Producte Gràfic Interactiu, tindrà l’estructura següent:

a) Primer exercici. Desenrotllament per escrit de qüestions relatives al camp de les Arts Plàstiques, a partir d’un text escrit i/o la documentació gràfica que es facilite.

En este exercici es valoraran els coneixements artístics de l’alumnat.

b) Segon exercici. Realització de dibuixos o esbossos a partir d’un tema donat, que servisquen de base per a la realització posterior d’un dibuix a color.

En este exercici es valoraran aptituds com la creativitat, la destresa específica, la capacitat d’observació i percepció, així com la predisposició cap als estudis concrets dels cicles corresponents a esta família professional.

c) Tercer exercici. A partir d’un dels esbossos realitzats en l’exercici anterior, s’executarà una pràctica adaptada a la realitat material i curricular del cicle formatiu d’Assistència al Producte Gràfic Interactiu.

En este exercici es valoraran les aptituds següents: la destresa específica, el sentit de l’espai i les capacitats d’observació, percepció i composició de l’expressivitat plàstica.

5. Les qualificacions de cada exercici i de cada part de la prova d’accés s’expressaran en termes numèrics, utilitzant per a aixó l’escala de zero a deu amb dos decimals, i serà necessari obtindre una qualificació igual o superior a cinc per a la superació de cada part o exercici. La qualificació final de cada part de la prova serà la mitjana aritmètica de les qualificacions obtingudes en els seus diferents exercicis, sempre que hagen sigut superats en la seua totalitat. Al seu torn, la qualificació de la prova d’accés per a l’alumnat que accedix sense requisits acadèmics serà la mitjana aritmètica de la qualificació de la part general i de la part específica.

6. Les proves d’accés a les ensenyances professionals d’Arts Plàstiques i Disseny de grau mitjà i de grau superior tindran validesa en tot el territori nacional.

7. La superació de la part general de la prova d’accés tindrà efectes i validesa per a posteriors convocatóries. No obstant aixó, la part específica de la prova d’accés tindrà validesa únicament per a accedir en el curs acadèmic per al que es realitze la dita prova.

8. Podran quedar exempts de fer la part general de la prova els qui hagen superat la prova d’accés a la universitat per a majors de 25 anys, si així ho sol·liciten.

9. Estaran exempts de fer la part específica els qui acrediten una experiència laboral mínima d’un any en l’àmbit de la comunicació gràfica i audiovisual, en llocs de treball relacionats directament amb les competències professionals del cicle formatiu a què desitgen accedir. Esta experiència laboral s’acreditarà a través d’una certificació de l’empresa on s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat esta activitat. En el cas de treballadors per compte propi s’acreditarà per mitjà d’una certificació d’alta en el cens d’obligats tributaris. En ambdós casos, també s’haurà d’aportar un certificat de vida laboral.

 

**Article 9. Prova específica d****’accés per a aspirants amb requisits acadèmics i exempcions**

1. Els qui estiguen en possessió dels requisits acadèmics d’accés a què es referix l’article 6 d’este decret, hauran de superar a més una prova específica d’accés per a poder matricular-se en les respectives ensenyances.

2. La conselleria competent en matèria d’educació convocarà, amb caràcter anual, les proves específiques d’accés als cicles formatius d’Arts Plàstiques i Disseny per als qui estiguen en possessió dels requisits acadèmics corresponents, per mitjà de la publicació de la convocatória en el Diari Oficial de la Comunitat Valenciana.

3. La prova d’accés es farà en el centre on l’alumnat desitge iniciar els seus estudis d’Arts Plàstiques i Disseny, sense perjuí que la conselleria competent en matèria d’educació puga habilitar altres centres docents per a la realització de la prova.

4. La prova específica d’accés als cicles formatius d’arts plàstiques i disseny de grau mitjà corresponent al títol de Tècnic d’Arts Plàstiques i Disseny en Assistència al Producte Gràfic Interactiu tindrà l’estructura que es definix en l’article 8.4 d’este decret.

5. Les qualificacions de cada exercici de la prova específica d’accés s’expressaran en termes numèrics, utilitzant per a aixó l’escala de zero a deu amb dos decimals, i caldrà obtindre una qualificació igual o superior a cinc per a la superació de cada exercici. La qualificació final de la prova serà la mitjana aritmètica de les qualificacions obtingudes en els seus diferents exercicis, sempre que hagen sigut superats en la seua totalitat.

6. Segons el que disposa l’article 17.3 del Reial Decret 596/2007, de 4 de maig, les proves específiques d’accés a les ensenyances professionals d’arts plàstiques i disseny de grau mitjà i de grau superior tindran validesa en tot el territori nacional.

7. La superació de la prova específica d’accés tindrà validesa únicament per a accedir en el curs acadèmic per al qual es realitze esta prova.

8. Estaran exempts de realitzar la prova específica d’accés al grau mitjà de les ensenyances professionals d’Arts Plàstiques i Disseny, els qui acrediten estar en possessió d’algun dels requisits següents:

a) Títol de Tècnic o Tècnic Superior d’Arts Plàstiques i Disseny d’una família professional relacionada amb les ensenyances que es desitgen cursar.

b) Haver superat els cursos comuns d’Arts Aplicades i Oficis Artístics dels plans d’estudis establits pel Decret 2127/1963, de 24 de juliol, els establits amb caràcter experimental a l’empara del Reial Decret 799/1984, de 28 de març, sobre regulació d’experiències en centres d’ensenyances artístiques, així com pel Reial Decret 942/1986, de 9 de maig, pel qual s’establixen normes generals per a la realització d’experimentacions educatives en centres docents.

c) Títol de Batxillerat, modalitat d’Arts, o títol de Batxillerat Artístic Experimental.

d) Títol superior d’Arts Plàstiques i títol superior de Disseny, en les seues diferents especialitats, o títols declarats equivalents.

e) Títol superior de Conservació i Restauració de Béns Culturals, en les seues diferents especialitats.

f) Llicenciatura en Belles Arts.

g) Arquitectura.

h) Enginyeria Tècnica en Disseny Industrial.

9. També estaran exempts de fer la prova específica d’accés els qui acrediten una experiència laboral mínima d’un any en l’àmbit de la comunicació gràfica i audiovisual, en llocs de treball relacionats directament amb les competències professionals del cicle formatiu a què desitgen accedir. Esta experiència laboral s’acreditarà a través d’una certificació de l’empresa on s’haja adquirit l’experiència laboral, on conste expressament la duració del contracte, l’activitat exercida i el període de temps en què s’ha realitzat esta activitat. En el cas de treballadors per compte propi, s’acreditarà per mitjà d’una certificació d’alta en el cens de tributaris obligats. En ambdós casos, també caldrà aportar un certificat de vida laboral.

 

**Article 10. Places vacants i admissió d****’alumnat**

1. L’accés a les ensenyances d’Arts Plàstiques i Disseny es realitzarà basant-se en els principis d’igualtat, mèrit i capacitat.

2. Per a l’adjudicació de les places oferides pels centres, caldrà ajustar-se a la qualificació d’accés obtinguda, que es computarà de la manera següent per a cada una de les tres vies alternatives d’accés següents:

a) Accés sense requisits acadèmics.

La qualificació d’accés serà l’obtinguda en la prova d’accés. En cas d’haver obtingut l’exempció en la part general o en la part específica, la qualificació d’accés serà la nota obtinguda en la part realitzada en la prova d’accés.

b) Accés amb requisits acadèmics i prova específica.

La qualificació d’accés serà l’obtinguda en la prova específica d’accés.

c) Accés directe.

Accediran per esta via les persones que estiguen en possessió dels requisits acadèmics i estiguen exemptes de la realització de la prova específica d’accés. La qualificació d’accés serà la nota mitjana del títol acreditatiu del compliment dels requisits acadèmics.

Les qualificacions als efectes d’accés a estes ensenyances s’expressaran en termes numèrics, en una escala de zero a deu amb dos decimals.

En cas de produir-se empats, estos es resoldran segons la prelació següent:

- Candidat en situació de desocupació de llarga duració, acreditat per mitjà de certificació oficial expedida per l’organisme competent.

- Candidat de major edat.

3. L’admissió de l’alumnat en els cicles formatius de les ensenyances professionals d’Arts Plàstiques i Disseny es farà d’acord amb els percentatges de reserva establits per a cada via d’accés i la disponibilitat de places que oferisquen els centres per a cada curs acadèmic.

4. En les convocatóries de proves d’accés, la conselleria competent en matèria d’educació determinarà els percentatges de reserva de places per als qui accedisquen per les vies d’accés sense requisits acadèmics i d’accés directe, i caldrà garantir, almenys, una reserva del 20 per cent de les places disponibles per a cada una. En cas d’haver-hi places vacants en alguna quota de reserva de places, estes incrementaran el nombre de places de les quotes restants en els termes que indique la conselleria competent en matèria d’educació en la convocatória corresponent.

 

CAPÍTOL III. Ordenació general de les ensenyances

 

**Article 11. Organització dels móduls i distribució horària**

Els móduls d’este cicle formatiu s’organitzen en dos cursos acadèmics. La distribució de móduls en cada un dels dos cursos, la seua duració i l’assignació horària setmanal, es concreta en l’annex I d’este decret.

 

**Article 12. Módul d****’Obra Final**

1. Les ensenyances conduents al títol de Tècnic d’Arts Plàstiques i Disseny en Assistència al Producte Gràfic Interactiu disposa d’un módul d’Obra Final. El módul d’Obra Final en els cicles formatius de grau mitjà, té per objecte que els alumnes i les alumnes siguen capaços d’integrar els coneixements, les destreses i les capacitats específics del camp professional de l’especialitat a través de la realització d’una obra, adequada al nivell acadèmic cursat, que evidencie domini en els procediments de realització i que siga expressió de la seua sensibilitat artística.

En tot cas, serà necessària l’avaluació positiva de tots els móduls restants abans de procedir a avaluar el módul d’Obra Final.

2. El módul d’Obra Final comptarà amb una tutoria individualitzada del professorat.

3. Les característiques generals del módul d’Obra Final del cicle formatiu de grau mitjà d’Arts Plàstiques i Disseny d’Assistència al Producte Gràfic Interactiu, es regulen en l’annex II d’este decret, sense perjuí del que establix l’article 2.1 en el fet que els objectius específics, els continguts i els criteris d’avaluació d’este módul són els que figuren en l’annex I.

 

**Article 13. Fase de formació pràctica en empreses, estudis i tallers**

1. La fase de formació pràctica en empreses, estudis i tallers tindrà com a finalitat bàsica l’adquisició per part de l’alumnat d’una correcta maduresa professional. Així mateix, permetrà avaluar i verificar la competència de l’alumnat en situacions reals de treball i afavorir la seua inserció laboral. Per a aixó, les escoles fomentaran la col·laboració amb les empreses, estudis, tallers i altres entitats de l’àmbit local, regional i fins i tot autonómic.

2. Per a les ensenyances conduents al títol de Tècnic d’Arts Plàstiques i Disseny en Assistència al Producte Gràfic Interactiu, la duració i el desenrotllament de la fase de formació pràctica s’especifica en l’annex I. Esta formació no tindrà en cap cas caràcter laboral.

3. Amb caràcter general, l’alumnat realitzarà esta fase durant el tercer trimestre del segon curs acadèmic del cicle formatiu, i una vegada l’alumnat haja aconseguit l’avaluació positiva en tots els móduls, a excepció del módul d’Obra Final.

Amb caràcter general, s’establix un segon període anual que es desenrotllarà en el primer trimestre del curs acadèmic següent a què s’haguera realitzat el primer període anual.

4. En l’última sessió d’avaluació prèvia a la realització de la fase de formació pràctica en empreses, estudis i tallers, l’equip docent decidirà quins alumnes poden cursar la fase de formació pràctica en empreses, estudis i tallers per complir els requisits establits.

5. El seguiment de la formació pràctica li correspondrà al tutor o tutora de pràctiques designat per la direcció del centre, en col·laboració amb el responsable designat pel corresponent centre de treball. L’avaluació serà realitzada per tot l’equip docent, que prendrà en consideració el grau de compliment dels objectius i la valoració realitzada pel centre de treball per mitjà dels instruments i documents que determine la conselleria competent en matèria d’educació.

6. Si un alumne o alumna no supera la fase de formació pràctica en una primera convocatória, haurà de realitzar novament esta formació, si bé ho farà en un centre de treball distint.

7. Podran sol·licitar davant de la conselleria competent en matèria d’educació l’exempció total de la fase de formació pràctica en empreses, estudis o tallers, per experiència laboral en un camp professional directament relacionat amb el cicle formatiu, els qui acrediten una experiència laboral mínima d’un any, a temps complet o a temps parcial, en l’àmbit de la comunicació gràfica i audiovisual, en llocs de treball relacionats directament amb les competències professionals del cicle formatiu que es pretén cursar.

Esta experiència laboral s’acreditarà tal i com establix l’article 9.9.

Per a l’alumnat que obtinga l’exempció, en l’expedient acadèmic s’omplirà l’expressió «exempt/a».

 

**Article 14. Avaluació**

1. L’avaluació serà contínua i tant els criteris com els procediments d’avaluació aplicats pel professorat tindran en compte el progrés i la maduresa acadèmica de l’alumnat en relació amb les competències professionals característiques del títol, que constituïxen la referència per a definir els objectius generals del cicle formatiu; amb els objectius específics de cada módul; i amb els criteris d’avaluació de tots i cada un dels móduls.

2. L’aplicació del procés d’avaluació contínua de l’alumnat requerirà la seua assistència regular a les classes i activitats programades. A este efecte, els centres docents establiran el nombre màxim de faltes d’assistència de conformitat amb l’article 33 del Decret 39/2008, de 4 d’abril, del Consell, sobre la convivència en els centres docents no universitaris sostinguts amb fons públics i sobre els drets i deures de l’alumnat, pares, mares, tutors o tutores, professorat i personal d’administració i servicis.

3. L’avaluació també es farà de forma diferenciada per móduls, prenent com a referència els objectius específics de cada módul expressats en termes de capacitats, destreses i competències, i els respectius criteris d’avaluació de cada un dels móduls.

4. Els resultats de l’avaluació final de cada módul s’expressaran d’acord amb una escala numèrica de zero a deu, i es consideraran positives les qualificacions iguals o superiors a cinc i negatives les restants. Per a la fase de formació pràctica en empreses, estudis i tallers, els resultats de l’avaluació s’expressaran en termes d’«apte/no apte».

5. L’equip docent del grup, actuant de forma col·legiada, i presidit pel tutor o tutora, es reunirà periódicament en sessions d’avaluació i qualificació, d’acord amb el que s’establisca en la concreció curricular inclosa en el projecte educatiu del centre. En l’avaluació de la formació pràctica en empreses, estudis i tallers, col·laborarà el responsable de la formació de l’alumnat, designat pel corresponent centre de treball durant el seu període d’estada en este. De cada una de les sessions d’avaluació s’alçarà la corresponent acta, en la qual constarà la relació de professorat assistent, un resum dels assumptes tractats i els acords adoptats, així com la informació que es transmetrà a l’alumnat, o bé als seus pares, mares o tutors legals si es tracta d’alumnat menor d’edat.

6. Les sessions d’avaluació tindran com a finalitat coordinar el professorat dels distints móduls i valorar el progrés de l’alumnat quant a l’obtenció dels objectius generals del cicle formatiu d’Arts Plàstiques i Disseny corresponent i dels objectius específics dels móduls.

7. En el primer curs, s’haurà de realitzar, almenys, una sessió d’avaluació inicial, abans de la finalització del mes d’octubre; dos sessions d’avaluació a la finalització del primer trimestre i del segon trimestre, respectivament, on es qualificaran els móduls formatius per a valorar el progrés de l’alumnat fins a eixe moment. A més es realitzaran dos avaluacions finals, una ordinària i una altra extraordinària.

8. En el segon curs, se celebraran, almenys, dos sessions d’avaluació a la finalització del primer trimestre i del segon trimestre, respectivament, on es qualificaran els móduls formatius per a valorar el progrés de l’alumnat fins a eixe moment; una sessió d’avaluació final ordinària després de la finalització del període lectiu, i abans de la realització de la fase de formació pràctica en empreses, estudis i tallers; i una sessió d’avaluació final extraordinària. Així mateix, els centres realitzaran sessions d’avaluació després de la conclusió de cada període habilitat per a dur a terme la fase de formació pràctica en empreses, estudis i tallers, on avaluaran, en primer lloc, el módul d’Obra Final i a continuació, si és procedent, la fase de formació pràctica.

9. Els móduls formatius de la mateixa denominació en primer i segon curs, de les ensenyances regulades en este decret, tindran caràcter progressiu. A este efecte, els móduls formatius de segon curs seran considerats incompatibles als efectes d’avaluació, en el cas que prèviament no s’haja superat el de primer curs amb la mateixa denominació.

10. El módul d’Obra Final tindrà la consideració d’incompatible als efectes d’avaluació fins que es produïsca la superació de tots els móduls restants.

 

**Article 15. Promoció i titulació**

1. L’alumnat podrà promocionar del primer al segon curs del cicle formatiu corresponent quan haja obtingut avaluació positiva en móduls la càrrega lectiva del qual sume, si més no, el 75 % del primer curs.

2. La superació del cicle formatiu d’Arts Plàstiques i Disseny per part de l’alumne o alumna requerirà l’avaluació positiva de tots els móduls que el componen, així com l’obtenció de la qualificació d’«apte» en la fase de formació pràctica en empreses, estudis i tallers.

3. Una vegada superat el cicle formatiu, es procedirà al càlcul de la seua nota mitjana final, que serà la mitjana aritmètica de les notes mitjanes ponderades dels distints móduls que el componen, expressada amb dos decimals. La nota mitjana ponderada de cada módul es computarà multiplicant el nombre d’hores del módul per la qualificació final obtinguda en este, i dividint el resultat entre el nombre total d’hores cursades.

No es computarà la fase de formació pràctica en empreses, estudis i tallers als efectes del càlcul de la nota mitjana final del cicle formatiu, ni tampoc aquells móduls que hagen sigut objecte de convalidació i/o exempció.

 

**Article 16. Convocatóries i permanència**

1. L’alumnat disposarà d’un nombre màxim de quatre convocatóries per a la superació de cada módul. Per a la superació de la fase de formació pràctica en empreses, estudis i tallers, el nombre màxim de convocatóries serà de dos.

2. Tindran la consideració de convocatóries aquelles avaluacions finals en què l’alumnat siga qualificat, de tal manera que, amb caràcter general, l’alumnat disposarà de dos convocatóries en cada curs acadèmic. Si un alumne o alumna no es presentara a una prova d’avaluació final, obtindrà una qualificació de zero punts i la convocatória corresponent serà computada als efectes de permanència en les ensenyances.

3. Amb caràcter excepcional, l’alumnat que no supere algun módul després d’haver esgotat el nombre màxim de quatre convocatóries per a la seua superació, podrà sol·licitar davant de la conselleria competent en matèria d’educació una convocatória extraordinària, sempre que acredite documentalment que hi ha motius de malaltia, discapacitat, o altres que impedisquen el desenrotllament normal dels estudis, com les establides en la Llei Orgànica 1/2004, de 28 de desembre, de Mesures de Protecció Integral contra la Violència de Gènere. Esta mesura excepcional no serà aplicable a la fase de formació pràctica en empreses, estudis i tallers.

4. L’alumnat podrà sol·licitar l’anul·lació de la seua matrícula amb la sol·licitud prèvia per escrit davant de la direcció del centre docent, per a la seua resolució, amb anterioritat a la segona avaluació trimestral, o en el cas que l’alumnat només es trobe matriculat en la fase de formació pràctica en empreses, estudis i tallers, amb anterioritat a l’inici d’esta. L’anul·lació de la matrícula de l’alumnat suposarà la pèrdua dels drets d’assistència a classe i avaluació, i no implicarà en cap cas la devolució de les taxes de matrícula. En conseqüència, per a eixe curs acadèmic, qualsevol qualificació o avaluació prèvia de l’alumnat perdrà la seua validesa i les convocatóries d’este curs no computaran quant a la permanència en l’etapa.

5. L’alumnat podrà sol·licitar la renúncia a la convocatória d’avaluació final d’un o més móduls i/o de la fase de formació pràctica en empreses, estudis i tallers, sense que esta mesura implique l’anul·lació de la seua matrícula, i amb la finalitat que la convocatória corresponent no li siga computada als efectes de permanència en l’etapa. La sol·licitud perquè s’admeta la renúncia a la convocatória es presentarà amb una antelació mínima d’un mes a la data de l’avaluació final del módul o els móduls afectats per la renúncia. La sol·licitud de renúncia es formalitzarà per escrit davant de la direcció del centre, per a la seua resolució, i haurà d’al·legar circumstàncies de malaltia, discapacitat, incorporació a un lloc de treball, obligacions de tipus familiar o social o altres circumstàncies de força major, que impedisquen una dedicació normal a l’estudi. La renúncia a la convocatória es reflectirà en els documents d’avaluació amb l’expressió de «renúncia».

 

**Article 17. Documents oficials d****’avaluació i de mobilitat**

1. Els documents bàsics d’avaluació en estes ensenyances, tots estos amb caràcter oficial, són: l’expedient acadèmic personal, que s’acredita per mitjà de la certificació acadèmica personal; les actes d’avaluació; i els informes d’avaluació individualitzats. En els esmentats documents es farà referència al títol cursat en este decret.

2. L’expedient acadèmic personal és el document oficial d’avaluació que conté tota la informació relativa al procés d’avaluació de l’alumnat. En este figuraran els dades identificatives de l’alumnat, les seues dades personals, el número d’identificació de l’alumnat, la via d’accés a les ensenyances, les dades de matrícula, els resultats d’avaluació, les mesures d’adaptació curricular, si és el cas, la nota mitjana, i totes les altres informacions que determine la conselleria competent en matèria d’educació.

3. La certificació acadèmica personal tindrà efectes acreditatius de la informació continguda en l’expedient acadèmic personal de l’alumnat, i serà expedida per la secretaria dels centres. En alló que referit als resultats de l’avaluació, inclourà el curs acadèmic, les qualificacions obtingudes en la convocatória ordinària, i si és el cas, en la convocatória extraordinària, els móduls formatius que hagen sigut objecte de convalidació i/o exempció, així com les anul·lacions de matrícula i renúncies de convocatória.

4. En les actes d’avaluació figurarà la relació nominal de tot l’alumnat matriculat en un determinat curs d’un cicle formatiu, junt amb la qualificació obtinguda en cada un dels móduls en què es troba matriculat, l’expressió de si es tracta de la convocatória ordinària o extraordinària, i si és el cas, la qualificació obtinguda en la fase de formació pràctica en empreses, estudis i tallers. Les actes d’avaluació hauran de ser firmades per tot l’equip docent.

5. Quan un alumne o alumna es trasllade a un altre centre, el tutor o tutora consignarà en un informe d’avaluació individualitzat tota aquella informació que resulte necessària per a la continuïtat del procés d’aprenentatge. Este informe i la certificació acadèmica personal tindran la consideració de documents bàsics de mobilitat, ja que garantixen la mobilitat acadèmica i territorial de l’alumnat.

 

**Article 18. Correspondència amb la pràctica laboral**

1. Podran ser objecte d’exempció per la seua correspondència amb la pràctica laboral els móduls formatius detallats en l’annex VI d’este decret, sempre que s’acredite, almenys, un any, a temps complet o a temps parcial, d’experiència relacionada amb els coneixements, capacitats i destreses, i si és el cas unitats de competència, própies d’estos móduls.

2. Segons el que disposa l’article 13.7 d’este decret, podrà determinar-se l’exempció total o parcial de la fase de formació pràctica en empreses, estudis o tallers, sempre que s’acredite una experiència laboral de, almenys, un any en un camp professional directament relacionat amb el cicle formatiu regulat en este decret.

3. Correspondrà a la conselleria competent en matèria d’educació resoldre les exempcions a què es referixen els apartats anteriors, amb la sol·licitud prèvia de les persones interessades en els centres docents on es troben matriculades, tenint el silenci administratiu efecte desestimatori. Contra la resolució desestimatória, que serà motivada, serà possible interposar recurs d’alçada davant de l’órgan jeràrquic superior d’aquell que va dictar l’acte, en el termini d’un mes a comptar des de l’endemà de la notificació, la resolució de la qual posarà fi a la via administrativa.

Esta experiència laboral s’acreditarà tal i com establix l’article 9.9.

4. Els móduls formatius que siguen objecte d’exempció figuraran en l’expedient acadèmic de l’alumnat amb l’expressió «exempt/a». Estos móduls no seran tinguts en compte per al càlcul de la nota mitjana del cicle formatiu corresponent.

 

**Article 19. Convalidacions**

1. Seran objecte de convalidació els móduls formatius del cicle formatiu d’Assistència al Producte Gràfic Interactiu regulat en este decret per móduls de cicles formatius de la família professional de Comunicació Gràfica i Audiovisual, segons el que disposa l’annex IV d’este decret.

2. Seran objecte de convalidació els móduls formatius del cicle formatiu d’Assistència el Producte Gràfic Interactiu regulat en este decret per móduls de cicles formatius de la família professional de Disseny Gràfic regulats en els reials decrets 1456/1995 i 1457/1995, d’1 de setembre, segons el que disposa l’annex V d’este decret.

3. El módul professional de Formació i Orientació Laboral serà objecte de convalidació sempre que s’haja superat en un cicle formatiu d’Arts Plàstiques i Disseny.

4. El módul formatiu d’idioma estranger es podrà convalidar sempre que s’acredite, almenys, una de les situacions següents:

a) Tindre superat el mateix módul en un cicle formatiu d’Arts Plàstiques i Disseny.

b) Acreditar un nivell de coneixement de la llengua estrangera del módul formatiu corresponent al nivell B1 del Marc Comú Europeu de Referència per a les Llengües.

5. Les matèries de Batxillerat que es convaliden per móduls pertanyents al cicle formatiu d’Arts Plàstiques i Disseny de grau mitjà d’Assistència al Producte Gràfic Interactiu són les establides en l’annex VII.

6. Estes convalidacions seran reconegudes per la conselleria competent en matèria d’educació, amb la sol·licitud prèvia de les persones interessades en els centres docents on es troben matriculades, amb anterioritat a la finalització del mes d’octubre. Contra la resolució desestimatória, que serà motivada, serà possible interposar recurs d’alçada davant de l’órgan jeràrquic superior d’aquell que va dictar l’acte, en el termini d’un mes a comptar des de l’endemà de la notificació, la resolució de la qual esgotarà la via administrativa. El silenci administratiu tindrà efecte desestimatori.

7. Quant a qualsevol altre supósit de convalidació no previst en els apartats anteriors d’este article, caldrà ajustar-se al que disposa l’article 23 del Reial Decret 596/2007, de 4 de maig, pel qual s’establix l’ordenació general de les ensenyances professionals d’Arts Plàstiques i Disseny.

8. Si les sol·licituds es resolen favorablement, en els móduls objecte de convalidació figurarà l’expressió «convalidat». Estos móduls no seran tinguts en compte per al càlcul de la nota mitjana del cicle formatiu corresponent.

 

CAPÍTOL IV. Professorat i centres

 

**Article 20. Professorat i atribució docent**

1. Les competències docents dels funcionaris pertanyents als cossos de professors i mestres de taller d’Arts Plàstiques i Disseny per a la impartició dels móduls bàsics corresponents a les ensenyances del cicle formatiu d’Arts Plàstiques i Disseny d’Assistència al Producte Gràfic Interactiu són les previstes en l’annex III d’este decret.

2. El módul formatiu d’Idioma Estranger serà impartit per professorat pertanyent als cossos de catedràtics i de professors d’Ensenyança Secundària, ambdós de l’especialitat de la llengua estrangera que s’impartisca.

3. En els centres privats, els diferents móduls seran impartits pel professorat que acredite les condicions de titulació i qualificació específica establides per la normativa bàsica d’aplicació i el desenrotllament que realitze d’esta, en l’àmbit de les seues competències, la conselleria competent en matèria d’educació.

4. Els plans de formació del professorat d’ensenyances professionals d’Arts Plàstiques i Disseny que dissenye la conselleria competent en matèria d’educació, inclouran activitats formatives específiques o de caràcter transversal, relacionades amb l’esperit emprenedor, les tecnologies de la informació i de la comunicació, la capacitació en llengües estrangeres i tots aquells aspectes que contribuïsquen al desenrotllament curri-cular de les ensenyances regulades en este decret.

5. Per a la docència de certs continguts dels móduls, així com per a la impartició de cursos específics i d’especialització els continguts de la qual no se solapen amb els establits en l’annex I d’este decret, es podrà contractar professorat especialista en actiu. La seua contractació podrà ser de tipus administratiu o com a prestació de servicis al centre i d’acord amb el que disposa el Decret 296/1997, de 2 de desembre, del Govern Valencià, pel qual es regula el règim de contractació de professors especialistes.

 

**Article 21. Requisits mínims dels centres**

Els centres d’ensenyança que impartisquen els cicles formatius d’Arts Plàstiques i Disseny regulats en este decret hauran de complir, quant als requisits referents a denominació, instal·lacions, condicions materials, centres integrats i relació numèrica, el que preveuen el Reial Decret 303/2010, de 15 de març, pel qual s’establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d’Educació; el Reial Decret 1435/2012, d’11 d’octubre, i les normes que dicte a este efecte la conselleria competent en matèria d’educació.

 

DISPOSICIONS ADDICIONALS

 

**Primera. Accés a altres estudis**

1. El títol de Tècnic d’Arts Plàstiques i Disseny en Assistència al Producte Gràfic Interactiu permetrà l’accés a qualsevol altre cicle formatiu de grau mitjà, amb l’exempció de la prova específica per a aquells casos previstos en l’article 15 del Reial Decret 596/2007, de 4 de maig.

2. El títol de Tècnic d’Arts Plàstiques i Disseny en Assistència al Producte Gràfic Interactiu permetrà als qui tinguen díhuit anys complits, accedir per mitjà de prova als cicles formatius de grau superior relacionats amb este.

3. El títol de Tècnic d’Arts Plàstiques i Disseny en Assistència al Producte Gràfic Interactiu permetrà l’accés a qualsevol de les modalitats de Batxillerat, d’acord amb el que disposa l’article 22 del Reial Decret 596/2007, de 4 de maig.

 

**Segona. Alumnat amb discapacitat**

La conselleria competent en matèria d’educació establirà les mesures oportunes quant a la igualtat d’oportunitats, la no-discriminació i l’accessibilitat de les persones amb discapacitat a estes ensenyances, de conformitat a la legislació sectorial vigent sobre discapacitat.

 

**Tercera. Títols**

1. Per a l’expedició de títols acadèmics i professionals corresponents a les ensenyances regulades en este decret, caldrà ajustar-se al que disposa la normativa de la conselleria competent en matèria d’educació.

 

**Quarta. Normes supletóries**

Per a totes aquelles qüestions no regulades en el present decret o en les seues normes de desplegament, serà de caràcter supletori la normativa vigent quant a les ensenyances de Formació Professional.

 

DISPOSICIONS TRANSITÒRIES

 

**Primera. Implantació de les noves ensenyances**

1. De conformitat amb el que establix en la disposició final segona del Reial Decret 1435/2012, d’11 d’octubre, modificada per la disposició addicional única del Reial Decret 534/2013, de 12 de juliol, la implantació del primer curs del cicle formatiu de grau mitjà d’Arts Plàstiques i Disseny en Assistència al Producte Gràfic Interactiu tindrà lloc en el curs acadèmic 2014-2015, i es deixarà d’impartir el primer curs del currículum del cicle formatiu de grau mitjà d’Arts Plàstiques i Disseny d’Autoedició, regulat per mitjà de el Reial Decret 341/1998, de 6 de març, pel qual s’establix el currículum i es determina la prova d’accés als cicles formatius de grau mitjà d’arts plàstiques i disseny de la família professional de disseny gràfic, que s’extingirà progressivament curs a curs.

2. No obstant aixó, l’alumnat que haja superat tots els cursos i que tinga pendent la realització de l’Obra Final per a l’obtenció del títol corresponent, podrà finalitzar el cicle formatiu conforme al pla d’estudis iniciat, en els dos anys acadèmics següents a l’extinció de l’últim curs.

3. La incorporació de l’alumnat procedent del cicle que s’extingix als diferents cursos del cicle formatiu de grau mitjà d’Arts Plàstiques i Disseny en Assistència al Producte Gràfic Interactiu a què es referix este decret es farà d’acord amb el que establix l’article 21.4 del Reial Decret 806/2006, de 30 de juny, pel qual s’establix el calendari d’aplicació de la nova ordenació del sistema educatiu, establit per la Llei Orgànica 2/2006, de 3 de maig, d’Educació.

 

**Segona. Autorització a les escoles d****’art**

Tots les escoles d’art de la Comunitat Valenciana que en la data d’entrada en vigor d’este decret tinguen autoritzades ensenyances conduents a l’obtenció del títol de Tècnic d’Arts Plàstiques i Disseny en Autoedició, regulat en el Reial Decret 1457/1995, d’1 de setembre, quedaran autoritzades per a impartir el nou títol de Tècnic d’Arts Plàstiques i Disseny en Assistència al Producte Gràfic Interactiu que s’establix en el Reial Decret 1435/2012, d’11 d’octubre.

 

**Tercera. Accés als ensenyaments** ****[1]****

Les instruccions d'accés que s'indiquen en el capítol II d'aquesta norma quedaran derogades en el moment que es publique la normativa específica que regule, amb caràcter general, les proves d'accés als ensenyaments professionals d'arts plàstiques i disseny.

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions del mateix rang, o d’un rang inferior, que s’oposen al que establix este decret.

 

DISPOSICIONS FINALS

 

**Primera. Normes de desplegament**

S’autoritza la conselleria competent en matèria d’educació per a dictar les disposicions que siguen necessàries per a l’aplicació i desenrotllament del que disposa este decret.

 

**Segona. Entrada en vigor**

Este decret entrarà en vigor l’endemà de la publicació en el Diari Oficial de la Comunitat Valenciana.

 

València, 10 d’octubre de 2014

 

El president de la Generalitat,

ALBERTO FABRA PART

 

La consellera d’Educació, Cultura i Esport,

MARÍA JOSÉ CATALÁ VERDET

 

 

 

ANNEX I  
 Currículum i descripció del perfil i del context professional del títol de Tècnic d’Arts Plàstiques i Disseny en Assistència al Producte Gràfic Interactiu

 

1. Identificació del títol

1.1 Denominació: Tècnic d’Arts Plàstiques i Disseny en Assistència al Producte Gràfic Interactiu

1.2 Nivell: grau mitjà de les ensenyances professionals d’Arts Plàstiques i Disseny

1.3 Duració total del cicle: mil sis-centes hores

1.4 Família professional artística: Comunicació Gràfica i Audiovisual

1.5 Referent europeu: CINE-3 (Classificació Internacional Normalitzada de l’Educació)

 

2. Perfil professional

2.1 Competència general

Col·laborar en les diferents fases del procés d’elaboració de productes gràfics en suport web d’acord amb les pautes estilístiques i tècniques del projecte.

Interpretar adequadament la informació projectual que se li subministre i dur a terme les indicacions tècniques i artístiques corresponents.

Realitzar elements gràfics de comunicació en suport web d’acord amb les especificacions tècniques i estilístiques rebudes.

Seleccionar, adequar, organitzar, distribuir i emmagatzemar la informació tècnica necessària per a la realització d’elements puntuals de projectes gràfics interactius.

Saber executar, normalitzar i compatibilitzar la informació tècnica i, si és el cas, els fitxers informàtics necessaris per a la correcta realització de productes gràfics interactius.

Conéixer la legislació i normativa bàsica que regula el disseny i la realització de productes de comunicació gràfica interactiva, així com la referida a la seguretat i prevenció de riscos laborals.

2.2 Competències professionals

Manejar els equips informàtics i dominar els programes específics que intervenen en el procés d’edició web, tant en l’elaboració de llocs com en la producció dels elements que els componen.

Manejar programes d’edició web, així com aplicacions que permeten la configuració i tractament dels elements multimèdia.

Conéixer el procés d’edició i els llenguatges de programació en què es basa la producció i l’edició de productes gràfics de comunicació web.

Realitzar i editar elements gràfics multimèdia de llocs web d’acord amb els estàndards d’usabilitat i accessibilitat actuals.

Conéixer els processos de realització i edició web i utilitzar amb destresa les ferramentes que permeten l’optimització de la seua labor professional.

Comprendre, interpretar i dur a terme les indicacions tècniques per a la realització de projectes gràfics per a la xarxa.

Utilitzar amb destresa programes d’edició web i aplicacions relacionades amb el tractament de text, dibuixos i imatges.

Saber organitzar, distribuir i emmagatzemar la informació subministrada i generada en el desenrotllament d’un projecte de producte gràfic interactiu.

Interpretar amb rigor i sensibilitat la informació projectual que se li subministre, ja siga gràfica, escrita o oral, referent als processos de realització i edició d’elements web.

Comprendre les diferents fases del procés de creació i edició web i col·laborar en els procediments de realització d’acord amb les indicacions del projecte.

Detectar problemes, col·laborar en les tasques de control de qualitat i realitzar els ajustos corresponents en les diferents fases del procés de realització de productes interactius.

Conéixer amb detall les especificacions tècniques dels materials i equips utilitzats i organitzar les mesures del seu manteniment periódic preventiu.

Conéixer i aplicar la normativa que regula la comunicació i producció gràfica en suport web, així com les mesures de prevenció i protecció en l’entorn de treball.

Comprendre i utilitzar correctament el vocabulari i els conceptes específics utilitzats en el camp del disseny i l’edició web.

2.3. Qualificació professional del Catàleg Nacional de Qualificacions Professionals

 

3. Context professional

3.1 Àmbit professional

Desenrotlla la seua activitat com a professional autónom o associat i com a treballador per compte d’altri en totes les institucions o empreses que requerixen productes interactius de comunicació visual. Pot exercir les seues competències per encàrrec d’un professional de rang superior o un equip multidisciplinari, com a tècnic realitzador en el manteniment i actualització de llocs web i en la producció d’elements multimèdia.

3.2 Sectors productius

Exercix la seua activitat en el sector públic o privat en empreses relacionades amb la comunicació visual i el producte interactiu: sector audiovisual, agències de publicitat, empreses multimèdia, estudis de disseny, departaments de màrqueting, publicitat o disseny d’empreses o organismes públics, publicacions en línia.

Com a treballador autónom, interpretant les especificacions d’un projecte gràfic i realitzant tasques de producció d’elements en suport web i multimèdia.

3.3 Ocupacions i llocs de treball rellevants

Tractament informàtic, composició i preparació de textos, imatges i altres elements per a l’edició web i multimèdia.

Producció i tractament d’elements multimèdia.

Tècnic en programes d’edició web.

Interpretació de projectes de comunicació interactiva i realització dels seus elements gràfics.

Obtindre, corregir i realitzar el tractament d’elements.

 

4. Estructura del currículum

4.1 Objectius generals del cicle formatiu 

1. Utilitzar amb destresa els sistemes informàtics i programes d’edició de continguts web i multimèdia, així com les ferramentes adequades per a l’edició, gestió i manteniment web.

2. Resoldre artísticament i tècnicament els continguts gràfics i multimèdia dissenyats en un projecte de lloc web.

3. Identificar les necessitats tècniques, materials i gràfiques plantejades en un projecte de producte gràfic interactiu per a la xarxa a fi d’optimitzar i rendibilitzar el procés de treball.

4. Conéixer el procés de realització del producte gràfic interactiu, els condicionaments específics de cada etapa i les tècniques de control de qualitat corresponents.

5. Ser capaç de valorar els recursos tècnics, materials i gràfics més adequats per a la realització d’elements multimèdia.

6. Interpretar amb rigor i sensibilitat artisticoplàstica el brífing o la informació projectual que se li subministre, ja siga gràfica, escrita o oral, referent als diferents processos de treball de l’especialitat.

7. Utilitzar amb precisió els diversos dispositius per a la producció dels elements multimèdia dissenyats en un projecte web i aplicar les verificacions necessàries d’accessibilitat i compliment dels estàndards de llocs web.

8. Conéixer amb detall les especificacions tècniques dels materials i equips utilitzats, verificant les seues mesures de manteniment i organitzant la informació generada en cada projecte.

9. Conéixer, aplicar i adaptar-se al marc legal, económic i organitzatiu que regula i condiciona l’activitat professional.

10. Conéixer i adaptar al marc legal, económic i organitzatiu que regula esta activitat professional.

11. Aplicar les mesures de seguretat i higiene necessàries en l’activitat professional i les mesures preventives necessàries perquè els processos duts a terme no incidisquen negativament en la salut.

12. Realitzar el control de qualitat en els processos de producció i edició i garantir la qualitat tècnica dels elements gràfics realitzats.

 

13. Buscar, seleccionar i utilitzar fonts d’informació i formació contínua relacionats amb l’exercici professional.

 

4.2. Distribució horària de les ensenyances

 

|  |  |
| --- | --- |
| *Estructura general* | *Hores lectives* |
| Móduls impartits en el centre educatiu | 1.500 |
| Fase de formació pràctica en empreses, estudis o tallers | 100 |
| Total hores d’ensenyança | 1.600 |

 

4.3. Formació en el centre educatiu

 

4.3.1 Móduls corresponents a les ensenyances

 

|  |  |  |  |
| --- | --- | --- | --- |
| Móduls formatius | Hores lectives | Sessions/setmana | |
| 1r | 2n |
| Fonaments del Disseny Gràfic | 100 | 4 | - |
| Tipografia | 100 | 4 | - |
| Mitjans Informàtics | 100 | 4 | - |
| História del Disseny Gràfic | 75 | 3 | - |
| Multimèdia | 250 | 4 | 6 |
| Edició Web | 325 | 7 | 6 |
| Ampliació de Sistemes Informàtics | 100 | - | 4 |
| Composició Gràfica Aplicada a Multimèdia | 100 | - | 4 |
| Fotografia Digital per al Producte Interactiu | 50 | - | 2 |
| Formació i Orientació Laboral | 50 | 2 | - |
| Empresa i Iniciativa Emprenedora | 50 | - | 2 |
| Idioma Estranger | 100 | 2 | 2 |
| Obra Final | 100 | - | 4 |
| Formació Pràctica en Empreses | 100 | - | - |
| Total | 1.600 | 30 | 30 |

 

4.3.2. Objectius, continguts i criteris d’avaluació dels móduls

 

FONAMENTS DEL DISSENY GRÀFIC

 

a) Objectius

1. Diferenciar els àmbits, particularitats i principals aplicacions del disseny gràfic.

2. Conéixer els principis del disseny gràfic i identificar-los en productes audiovisuals de diversa índole i finalitat comunicativa.

3. Identificar i analitzar els recursos comunicatius i expressius del disseny gràfic: color, composició, text, imatge, etc.

4. Conéixer la simbologia, el significat i les possibilitats comunicatives del color en la transmissió eficaç d’idees i missatges en el producte interactiu.

5. Interpretar les especificacions del disseny d’un producte web i realitzar correctament, d’acord amb les indicacions, els diversos elements gràfics que el componen.

6. Analitzar les característiques formals i funcionals de la composició, la tipografia, el color i la imatge en el producte multimèdia i interactiu.

7. Estructurar i ordenar els elements que participen en el disseny web atenent les especificacions del projecte.

8. Analitzar elements puntuals i productes gràfics per a suport web i emetre un juí crític en funció de les característiques formals, tècniques i comunicatives.

 

b) Continguts

1. El disseny gràfic: àmbits, aplicacions, particularitats i finalitat comunicativa. Identitat, edició i persuasió. Productes multimèdia i interactius per als diferents àmbits del disseny.

2. La comunicació i el llenguatge visual. Semiótica. Els signes gràfics, la tipografia, el color, la composició i la imatge. Particularitats, funció, valor expressiu i comunicatiu.

3. Estructura de l’espai gràfic i jerarquies compositives i informatives en el producte gràfic audiovisual en funció del missatge i de l’àmbit de disseny.

4. Tendències gràfiques actuals en el disseny d’identitat, edició i persuasió, i les seues implicacions en el producte web.

5. Repercussions formals, tècniques i comunicatives del suport web i multimèdia en el disseny gràfic de llocs web, productes multimèdia i interactius.

 

c) Criteris d’avaluació

Es valorarà la capacitat de l’alumnat per a:

1. Identificar i caracteritzar els diversos àmbits d’actuació del disseny gràfic i les seues interrelacions.

2. Diferenciar els productes interactius i multimèdia més utilitzats en els diferents àmbits del disseny gràfic, les seues interrelacions, utilitat, aplicacions i finalitats comunicatives.

3. Descriure els recursos i elements fonamentals del disseny gràfic, les seues característiques formals, funcionals i aplicacions.

4. Analitzar productes gràfics en suport web i multimèdia d’acord amb les possibilitats formals i comunicatives de la composició, la tipografia, el color i la imatge.

5. Valorar críticament la qualitat formal i funcional de productes interactius i multimèdia basant-se en els coneixements del módul i en el criteri propi i utilitzar adequadament la terminologia de l’assignatura.

 

 

TIPOGRAFIA

 

a) Objectius

1. Conéixer l’evolució histórica de la tipografia.

2. Conéixer les característiques principals de les famílies tipogràfiques i els trets diferenciadors més significatius dels tipus.

3. Identificar els tipus més comuns i la família a què pertanyen.

4. Conéixer les regles bàsiques de la llegibilitat i la seua aplicació adequada a suports web i multimèdia.

5. Conéixer les mesures tipogràfiques i la seua utilització.

6. Conéixer les regles bàsiques de composició i la seua aplicació adequada a a suports web i multimèdia.

7. Muntar i editar fonts de text d’acord amb les especificacions del disseny web i/o multimèdia.

8. Adequar la tipografia a les especificacions del projecte gràfic interactiu.

 

b) Continguts

1. Recorregut históric de la tipografia fins als nostres dies.

2. El caràcter. Anatomia del tipus. Estil i famílies. Trets diferenciadors.

3. Tipometria. Els textos. Sistemes de mesures. Mesurament i càlcul de textos.

4. Tipografia digital. Manipulació i creació de tipus de fonts.

5. La composició de textos. Aspectes fonamentals, mètodes, format, fonts, paràgrafs, interlineat, alineació, estil... La llegibilitat: condicionants perceptius i regles bàsiques.

6. Fonaments i elements bàsics de l’arquitectura gràfica i la composició per a formats de pantalla digital.

7. La lletra, el text i la composició com a recursos plàstics en la comunicació visual. Jerarquies comunicatives en la transmissió d’idees i missatges a través de pàgines web.

 

c) Criteris d’avaluació

Es valorarà la capacitat de l’alumnat per a:

1. Explicar el recorregut históric de la tipografia i els moments més significatius de la seua evolució.

2. Diferenciar les diferents famílies tipogràfiques i explicar els seus trets distintius utilitzant adequadament la terminologia tipogràfica.

3. Realitzar correctament càlcul de textos utilitzant amb precisió el tipómetre i els sistemes de mesures digitals.

4. Crear i modificar arxius de fonts digitals.

5. Seleccionar la tipografia més adequada per a productes interactius d’acord amb els objectius comunicatius i les especificacions del projecte gràfic.

6. Aplicar correctament les normes de composició tipogràfica per als elements gràfics i audiovisuals sobre suports interactius.

7. Compondre i maquetar pàgines web seguint les indicacions del projecte.

 

 

MITJANS INFORMÀTICS

 

a) Objectius

1. Conéixer l’evolució dels mitjans informàtics en la societat actual i les seues aplicacions en la realització i edició de productes gràfics per a suport web i multimèdia.

2. Conéixer els fonaments informàtics, la relació maquinari i programari i comprendre les seues característiques i funcions.

3. Comprendre el funcionament de les xarxes locals i Internet i les possibilitats de compartir recursos.

treball.

5. Dominar les aplicacions dels programes informàtics específics de l’especialitat.

6. Conéixer el funcionament tant d’imatges vectorials com de mapa de bits.

7. Manejar els diferents tipus de formats tipogràfics i d’imatge digital, i realitzar originals de qualsevol tipus d’elements gràfics.

8. Produir arxius digitals per a l’edició web.

 

b) Continguts

1. Recorregut históric de la informàtica i Internet. Els mitjans informàtics en l’actualitat i la seua utilització en la producció gràfica per a suport web i multimèdia.

2. L’equip informàtic, components interns i externs. Sistemes operatius.

3. Sistemes de colors, digitalització, vectorització, ROC. Tipografia digital.

4. Xarxes de computadores, xarxes locals, Internet. Navegació, busca, informàtica en núvol. Programari lliure.

5. Maquinari intern i extern. Elements i utilització.

6. Programari específic de disseny gràfic. Programes de composició, edició i producció web i tractament de textos i imatges.

7. Comunicació entre diferents entorns. Importació i exportació de fitxers.

8. Tipus de fitxers per a la distribució i eixida. Organització de la informació.

 

c) Criteris d’avaluació

Es valorarà la capacitat de l’alumnat per a:

1. Valorar argumentadament la importància de les noves tecnologies en la creació, realització i edició de productes de comunicació visual.

2. Identificar els components d’un sistema informàtic i les seues funcions.

3. Manejar adequadament els perifèrics i preparar els formats, resolució i grandària per a la producció d’informació web i multimèdia.

4. Diferenciar els formats d’imatge digital vectorial i mapa de bits i comprendre les seues característiques fonamentals.

5. Utilitzar correctament els programes i equips específics per a la producció de fitxers per a l’edició web.

6. Preparar arxius aptes per a la comunicació interactiva web i multimèdia.

7. Seleccionar i utilitzar correctament les aplicacions específiques per als processos d’edició web.

8. Seleccionar i utilitzar amb destresa els equips i programes informàtics en el desenrotllament del treball propi.

 

 

HISTÒRIA DEL DISSENY GRÀFIC

 

a) Objectius

1. Comprendre els conceptes i llenguatge visual del disseny gràfic i de les seues diferents manifestacions.

2. Conéixer els orígens i evolució del disseny gràfic i la seua relació amb l’entorn sociocultural.

3. Analitzar el recorregut históric, formal i tecnológic del disseny gràfic i identificar autors significatius.

4. Diferenciar les principals tendències históriques del disseny gràfic, els seus representants i realitzacions.

5. Analitzar productes de disseny gràfic basant-se en els coneixements historicoartístics i les seues característiques tècniques, tecnológiques i comunicatives.

6. Valorar raonadament les aportacions del disseny gràfic a la cultura visual i audiovisual contemporània.

 

b) Continguts

1. Concepte i manifestacions del disseny gràfic. La comunicació visual.

2. El producte gràfic en relació amb el context historicoartístic.

3. Recorregut per l’evolució histórica, tècnica i estètica del disseny gràfic. Manifestacions més significatives. Tendències i autors rellevants.

4. Evolució del producte gràfic web i multimèdia en els diferents àmbits del disseny gràfic.

5. Influència de les tendències artístiques actuals, les noves tecnologies i els mitjans de comunicació en els aspectes formals, expressius i comunicatius del producte gràfic interactiu.

6. Tendències, autors i aportacions significatives del disseny gràfic contemporani.

 

c) Criteris d’avaluació

1. Explicar les característiques fonamentals del disseny gràfic en relació amb el context historicoartístic en que es produïxen i amb altres manifestacions artístiques d’este.

2. Identificar tendències i autors significatius del disseny gràfic i realitzacions de referència.

3. Explicar raonadament, utilitzant adequadament la terminologia de l’assignatura, les repercussions formals de l’evolució tècnica i tecnológica en la comunicació audiovisual i el disseny gràfic.

4. Valorar argumentadament productes de disseny gràfic sobre diferents suports basant-se en la fonamentació histórica, la qualitat comunicativa i la sensibilitat estètica.

5. Demostrar interés i sensibilitat davant de l’observació i coneixement del disseny gràfic al llarg del seu recorregut históric.

 

 

MULTIMÈDIA

 

a) Objectius

1. Diferenciar els continguts multimèdia que s’integren en un projecte web.

2. Comprendre el concepte d’interactivitat i utilitzar-lo en aplicacions multimèdia.

3. Produir continguts multimèdia per a la seua integració en una web.

4. Manejar programes d’edició multimèdia i utilitzar-los correctament per a la creació i tractament de so, vídeo i animacions integrades en un projecte de lloc web.

5. Inserir elements multimèdia en un lloc web seguint les especificacions del projecte.

 

b) Continguts

1. Multimèdia, concepte i aplicacions. Tipologia de productes interactius. Últimes tendències en el camp dels productes interactius per a la web.

2. Elements multimèdia, particularitats. Imatge, so, vídeo i animacions. Introducció a la captura i edició d’àudio i vídeo.

3. La imatge, successió d’imatges, l’animació. Programes de producció d’animacions i tipus de fitxers. Optimització de fitxers.

4. Extracció, gravació i edició d’àudio. Mescla de sons. Programes d’edició i tipus de fitxers. Optimització de fitxers.

5. Producció, titulació i gravació en vídeo. Programes d’edició de vídeo i tipus de fitxers. Optimització de fitxers.

6. Conceptes d’accessibilitat, interactivitat, usabilitat, entorn amigable. Flux de la informació.

7. Integració de continguts multimèdia en l’edició web. Procediments de muntatge i control de qualitat dels continguts gràfics i audiovisuals.

 

c) Criteris d’avaluació

Es valorarà la capacitat de l’alumnat per a:

1. Comprendre els conceptes fonamentals relacionats amb l’edició de diferents continguts multimèdia i la seua funcionalitat en una web.

2. Utilitzar amb destresa els programes específics de producció i edició d’animacions, àudio i vídeo i optimitzar els arxius per a la seua utilització en projectes web.

3. Generar continguts multimèdia de diversa índole d’acord amb les indicacions del projecte d’un producte gràfic interactiu i integrar-los adequadament en el lloc web.

4. Aplicar correctament la interactivitat, accessibilitat, usabilitat, impacte visual i llegibilitat en diferents continguts web, d’acord amb les indicacions estilístiques i comunicatives del projecte assignat.

5. Produir i manejar amb precisió arxius multimèdia per a la publicació en suport web i verificar-ne l’adequació tècnica, estilística i comunicativa a les especificacions del projecte.

 

 

EDICIÓ WEB

 

a) Objectius

1. Identificar els llenguatges de programació, conéixer el seu funcionament i valorar la seua utilitat en les xarxes de comunicació.

2. Diferenciar els llenguatges de programació i la seua aplicació en l’edició web.

3. Comprendre l’estructura dels codis que componen un llenguatge de programació, les seues accions bàsiques i maneig específic per a disseny web.

4. Analitzar el procés de disseny de llocs web, les diferents tasques de realització própies de l’especialitat i els controls de qualitat adequats a cada tasca.

5. Conéixer les possibilitats del sector i del mercat pel que fa a dominis, allotjament i altres servicis web.

6. Estructurar la informació i els diversos elements que integren un lloc web d’acord amb les especificacions del disseny.

7. Dominar els procediments d’actualització de continguts i manteniment d’un lloc web.

8. Manejar correctament els programes específics de creació d’un lloc web.

9. Realitzar i editar elements gràfics interactius per a pàgines web d’acord amb les indicacions estilístiques, tècniques i comunicatives del projecte de disseny.

10. Conéixer els avanços tecnológics pel que fa als recursos i servicis que la xarxa oferix.

11. Conéixer les directrius i normativa específica d’aplicació a edició i publicació de llocs web.

 

b) Continguts

1. La web com a mitjà de comunicació. El projecte web.

2. Llenguatges de programació, tipus, funcions, codis.

3. Llenguatges de programació interpretats d’ús comú per a web. Codis bàsics i funcions.

4. HTML i CSS. Relació codi-composició de pàgina i estructures més utilitzades en la programació web.

5. Xarxes LAN i WAN. Protocol http. Internet.

6. Continguts web. Textos, imatges, animacions, so i vídeo.

7. Programes d’edició web. Composició i maquetació web.

8. Allotjament web. Servidors, dominis i allotjament.

9. Publicació, manteniment i actualització de llocs web.

10. Recursos en la xarxa. correu web, FTP, xat i altres servicis.

11. Web 2.0. Sistemes de gestió de contingut, blogs, emmagatzematge de fitxers, compartir en la xarxa.

12. Directrius i normativa específica d’aplicació a edició i publicació de llocs web.

 

c) Criteris d’avaluació

Es valorarà la capacitat de l’alumnat per a:

1. Analitzar, utilitzant correctament la terminologia de l’assignatura, la funció dels llenguatges de programació en les xarxes de comunicació i en l’edició web.

2. Identificar correctament els diferents llenguatges de programació i la finalitat de la seua aplicació.

3. Manejar amb destresa el codi bàsic dels llenguatges més utilitzats en la web i les estructures bàsiques de programació web.

4. Descriure el procés de disseny web i les tasques de realització própies de l’especialitat i les accions de control de qualitat corresponents.

5. Identificar els elements que componen un lloc web i les seues característiques tècniques i comunicatives.

6. Crear i manipular adequadament diferents continguts per a una web d’acord amb les indicacions del projecte.

7. Manejar amb destresa programes específics d’edició web.

8. Conéixer i utilitzar correctament els recursos tècnics per a la publicació i/o actualització de continguts web.

9. Produir i organitzar la informació necessària per al funcionament d’un lloc web d’acord amb les especificacions estilístiques, tècniques i comunicatives del disseny.

10. Explicar i valorar argumentadament, utilitzant el vocabulari adequat, els recursos i servicis actuals que la xarxa Internet oferix i, si és el cas, saber utilitzar-los.

11. Aplicar les directrius i normativa específica que regula l’activitat professional.

 

 

AMPLIACIÓ DE SISTEMES INFORMÀTICS

 

a) Objectius

1. Elaborar documents adequats per a la seua publicació en la web, formularis en línia i llibres electrónics.

2. Dominar el tractament de les imatges fotogràfiques, i generar noves imatges transformades a partir dels originals.

3. Produir imatges vectorials aptes per a la seua representació en la web.

4. Conéixer els formats de fitxer vectorials adequats per al seu ús en la web, les seues característiques, els seus avantatges i les seues limitacions.

5. Conéixer les possibilitats existents per a l’animació d’imatges vectorials en la web.

6. Generar imatges i animacions 3D senzilles.

7. Utilitzar el programari de realització de continguts interactius i integrar i controlar vídeo i àudio en estos.

8. Conéixer les tendències actuals en els mitjans informàtics aplicats a la creació web i altres productes multimèdia i interactius.

 

b) Continguts

1. Elaboració de documents per a la seua publicació en la web. Formularis en línia. Llibres electrónics.

2. Tractament d’imatges fotogràfiques.

3. Imatges vectorials per a la web. Formats de fitxer. Animacions vectorials per a la web.

4. Introducció a les tècniques 3D. Modelatge. Superfícies, materials i textures. Il·luminació. Càmeres i vistes. Animació 3D. Visualització i render. Tècniques 3D específiques per a la web.

5. Continguts interactius per a la web. Integració i control de vídeo. Integració i control d’àudio.

6. Tendències actuals en els mitjans informàtics aplicades a la creació web i altres productes multimèdia i interactius.

 

c) Criteris d’avaluació

Es valorarà la capacitat de l’alumnat per a:

1. Utilitzar amb destresa les ferramentes per a la generació de documents destinats a la seua publicació en la web, de formularis en línia i llibres electrónics.

2. Manipular correctament les imatges fotogràfiques per a obtindre noves imatges a partir de les originals amb un nivell de qualitat tècnica adequat al perfil professional.

3. Utilitzar adequadament els formats de fitxers vectorials específics per a la web i conéixer les seues característiques, avantatges i limitacions.

4. Manejar amb destresa els programes de dibuix d’imatges vectorials per a la web.

5. Conéixer els fonaments de l’animació vectorial per a la web, i utilitzar correctament les ferramentes adequades per a realitzar animacions vectorials bàsiques per a la web.

6. Manejar correctament les ferramentes bàsiques dels programes de síntesi d’imatges i animacions 3D, i conéixer les tècniques específiques orientades a la web.

7. Generar continguts interactius d’acord amb les indicacions estilístiques i comunicatives del projecte.

8. Conéixer les possibilitats que actualment oferixen els mitjans informàtics per a la creació web i altres productes multimèdia i interactius i, si és el cas, saber utilitzar-los adequadament.

 

 

COMPOSICIÓ GRÀFICA APLICADA A MULTIMÈDIA

 

a) Objectius

1. Domini de la composició, la tipografia, el color i la imatge per a comunicar missatges i idees en suport interactiu.

2. Aprofundir en les possibilitats comunicatives dels elements tipogràfics en la transmissió eficient de missatges i idees en suport digital.

3. Saber estructurar el suport i ordenar els elements gràfics atenent els objectius comunicacionals de l’encàrrec.

4. Valorar les particularitats del suport interactiu amb relació a les possibilitats expressives i comunicatives dels recursos gràfics.

 

b) Continguts

1. Recursos del disseny gràfic, les seues particularitats i aplicacions. Composició, color, imatge, tipografia: possibilitats comunicatives.

2. Composició i llegibilitat tipogràfica aplicada.

3. Jerarquies compositives i informatives i èmfasi en la comunicació gràfica.

4. El missatge gràfic i el suport. Aspectes significatius. Particularitats del suport interactiu.

 

c) Criteris d’avaluació

Es valorarà la capacitat de l’alumnat per a:

1. Analitzar, descriure i valorar els elements de la composició, color, imatge i els elements formals dels caràcters i les seues implicacions com a imatges visuals.

2. Definir propostes tipogràfiques adequades utilitzant criteris formals, estètics i funcionals.

3. Estructurar l’espai i els elements gràfics i tipogràfics atenent el suport digital.

4. Valorar críticament l’eficàcia comunicativa del missatge interactiu i dels recursos gràfics i tipogràfics utilitzats.

 

 

FOTOGRAFIA DIGITAL PER AL PRODUCTE INTERACTIU

 

a) Objectius:

1. Adquirir els coneixements necessaris per a la utilització de la càmera digital.

2. Capacitar l’alumnat per a obtindre, de forma autónoma, imatges de correcta qualitat plàstica i tècnica, per al producte interactiu.

3. Desenrotllar la sensibilitat artística i la creativitat davant de la imatge fotogràfica.

4. Adquirir els coneixements necessaris per a la utilització del programari de revelatge i retoc digital.

5. Conéixer el programari i el maquinari utilitzats en l’entorn de treball fotogràfic digital professional.

6. Resoldre problemes inherents al procés de presa fotogràfica, revelatge digital, retoc fotogràfic i eixida.

 

b) Continguts:

1. Captura de la imatge digital.

2. Teoria i pràctica de la presa fotogràfica amb càmera digital. Usos bàsics de la càmera digital: exposició, sensibilitat, enfocament…

3. La imatge fotogràfica: el moviment, la profunditat de camp, el desenfocament, la composició.

4. El mesurament de la llum. Temperatura de color. Balanç de blancs.

5. L’histograma digital.

6. Formats de fitxer de la imatge digital.

7. Correcció de la presa digital.

8. El format RAW. Programari de revelatge digital.

9. Tractament digital de les imatges. Programari de retoc.

10. Sistemes d’emmagatzematge, classificació i gestió de fitxers fotogràfics digitals.

11. Preparació d’imatges per a suport electrónic. Gestió del color en el procés d’edició d’imatges digitals. Calibratge de dispositius digitals. Perfils de color.

 

c) Criteris d’avaluació

Es valorarà la capacitat de l’alumne per a:

1. Dominar la terminologia del llenguatge fotogràfic tant en la faceta tècnica com en el llenguatge plàstic.

2. Gestionar correctament les imatges digitals en totes les fases del projecte de producte interactiu, des de la presa, classificació, eixida i publicació en mitjans digitals.

3. Manejar correctament càmeres digitals i dispositius de captura, utilitzant raonadament els paràmetres i funcions tant manuals com automàtics d’estos.

4. Revelar digitalment les imatges preses per mitjà de dispositius de captura digitals, utilitzant correctament els ajustos i el retoc fotogràfic que modifiquen l’original en funció de la seua finalitat.

5. Valorar amb criteris estètics la imatge digital, classificant i seleccionant aquelles que complisquen les millors condicions per a formar part d’un producte interactiu concret.

 

 

FORMACIÓ I ORIENTACIÓ LABORAL

 

a) Objectius

1. Familiaritzar-se amb el marc legal del treball i conéixer els drets i obligacions que es deriven de les relacions laborals.

2. Conéixer els requisits i condicionants legals per a organitzar i gestionar una petita o mitjana empresa, o funcionar com a professional autónom.

3. Adquirir els coneixements necessaris sobre els mecanismes d’accés i sistemes de selecció del mercat de treball, així com les capacitats que faciliten la incorporació a este i a la formació permanent.

4. Conéixer els organismes institucionals, nacionals i comunitaris d’ajuda a la inserció laboral i els servicis d’ajudes económiques i subvencions per a les iniciatives empresarials i l’autoocupació.

5. Conéixer els instruments jurídics, empresarials i professionals propis de l’especialitat.

6. Comprendre i aplicar les normes sobre seguretat i higiene laboral i desenrotllar sensibilitat cap a la protecció del medi ambient, com a factors determinants de la qualitat de vida.

 

b) Continguts

1. El marc jurídic de les relacions laborals. Estatut dels Treballadors i regulació específica. Prestacions de la Seguretat Social i desocupació.

2. Sistemes d’accés al món laboral. El mercat de treball: estructura. Tècniques i organismes que faciliten la inserció laboral. Iniciatives per al treball per compte propi. La formació permanent.

3. L’empresa. Diferents models jurídics d’empreses i característiques. Organització, administració i gestió. Obligacions jurídiques i fiscals.

4. Conceptes bàsics de màrqueting. L’organització de la producció, comercialització i distribució en l’empresa. Mètodes d’anàlisi de costos i el control de la qualitat.

5. El contracte. Modalitats de contracte de treball. Drets i deures derivats de la relació laboral. Modificació, suspensió i extinció del contracte de treball.

6. L’empresari individual. Tràmits per a l’inici de l’activitat empresarial. Pressupostos, taxacions i facturació de treballs.

7. Els drets de propietat intel·lectual i industrial. Registre de la propietat intel·lectual. Entitats de gestió: copyright i copyleft. Propietat industrial: els models i dibuixos industrials i artístics. Registre i procediment registral.

8. Els signes distintius: marca, rètol i nom comercial. Transmissibilitat.

9. Mesures de seguretat i higiene en el treball aplicables a la professió.

 

c) Criteris d’avaluació

Es valorarà la capacitat de l’alumnat per a:

1. Comprendre la legislació i normativa vigent d’aplicació al món laboral i a la regulació empresarial en què s’integra esta especialitat professional.

2. Identificar les fonts i vies d’accés a l’ocupació i a la formació permanent directament relacionades amb la professió.

3. Elaborar un projecte d’activitat professional autónoma tenint en compte la viabilitat económica i el pla d’obligacions tributàries i de sol·licitud de subvencions d’acord amb la normativa laboral i fiscal vigent.

4. Omplir correctament contractes i emetre factures.

5. Conéixer, identificar i aplicar la legislació sobre drets d’autor i registre de propietat intel·lectual i industrial.

6. Conéixer les normes de seguretat i salut en el treball i les diferents tècniques de prevenció de riscos laborals.

 

 

EMPRESA I INICIATIVA EMPRENEDORA

 

a) Objectius

1. Analitzar les diferents formes jurídiques vigents d’empresa i assenyalar la més adequada en funció de l’activitat económica i recursos disponibles.

2. Adquirir la capacitat de realitzar tasques organitzatives encaminades a l’optimització dels recursos disponibles en l’empresa, conjugant adequadament els criteris de productivitat i qualitat dins del marc legal.

3. Determinar les formes de contractació laboral més idónies en funció de la grandària: activitat i objectius de l’empresa.

4. Elaborar, organitzar i gestionar la documentació necessària per a la constitució d’una petita empresa i la generada en el desenrotllament posterior de la seua activitat económica.

5. Valorar la influència i interrelació de les diverses funcions de l’activitat empresarial en la consecució dels objectius proposats.

6. Aplicar les tècniques de relació amb clients i proveïdors que permeten resoldre situacions comercials com ara la negociació amb proveïdors i clients buscant les condicions més avantatjoses en les operacions comercials.

7. Crear, desenrotllar i mantindre bones relacions amb clients reals o potencials.

8. Identificar en temps i forma les accions derivades de les obligacions legals d’una empresa.

9. Elaborar un projecte de creació d’una petita empresa o taller, avaluant la possibilitat d’implantació en funció de l’activitat, volum de negoci, objectius i recursos económics.

 

b) Continguts

1. Innovació i desenrotllament económic. La cultura emprenedora com a necessitat social. El caràcter emprenedor. Factors clau dels emprenedors. El risc en l’activitat emprenedora.

2. Concepte d’empresari. Requisits per a l’exercici de l’activitat empresarial. Objectius personals versus objectius empresarials.

3. L’empresa i el seu entorn. Funcions bàsiques de l’empresa. L’empresa com a sistema. La cultura de l’empresa: imatge corporativa. Responsabilitat social i ètica de les empreses.

4. Creació i posada en marxa d’una empresa. Concepte i tipus d’empresa. La fiscalitat en les empreses. Tràmits administratius i gestió d’ajudes i subvencions. Pla d’empresa.

5. Concepte de comptabilitat i nocions bàsiques. Obligacions fiscals de les empreses. Gestió administrativa d’una empresa.

 

c) Criteris d’avaluació

Es valorarà la capacitat de l’alumne per a:

1. Reconéixer les capacitats associades a la iniciativa emprenedora, analitzant els requeriments derivats dels llocs de treball i de les activitats empresarials.

2. Definir l’oportunitat de creació d’una petita empresa, valorant l’impacte sobre l’entorn d’actuació i incorporant valors ètics.

3. Realitzar les activitats per a la constitució i posada en marxa d’una empresa, seleccionant la forma jurídica i identificant les obligacions legals associades.

4. Realitzar activitats de gestió administrativa i financera bàsica d’una pime, identificar-ne les principals obligacions comptables i fiscals i omplir la documentació.

 

 

IDIOMA ESTRANGER

 

a) Objectius

1. Ampliar els coneixements previs d’idioma estranger.

2. Augmentar la comprensió i perfeccionar l’expressió oral que permeten una comunicació específica en l’àmbit del treball que s’ha d’exercir.

3. Elaborar comunicacions escrites i traduir textos tècnics específics relacionats amb este cicle formatiu.

4. Utilitzar diccionaris generals i tècnics.

 

b) Continguts

1. Coneixements de l’idioma, de caràcter oral i escrit, relacionats amb l’entorn de l’especialitat.

2. Aprenentatge del vocabulari necessari per a expressar-se al voltant de temes habituals: el treball, l’àmbit social, cultural, mediambiental, etc.

3. Anàlisi i reforçament d’estructures morfosintàctiques i construccions gramaticals necessàries per a la comprensió i traducció de textos relacionats amb el seu àmbit professional.

4. Elaboració de textos escrits, cartes, currículums, informes, projectes, memóries de treball, pressupostos o qualsevol altre tipus de document habitual en l’exercici professional de l’especialitat.

 

c) Criteris d’avaluació

Es valorarà la capacitat de l’alumne per a:

1. Comprendre aspectes lingüístics relacionats amb l’especialitat.

2. Comprendre comunicacions de treball diari.

3. Expressar opinions personals sobre el camp laboral específic.

4. Elaborar missatges concrets.

5. Redactar documents relacionats amb l’àmbit professional.

 

 

OBRA FINAL

 

a) Objectius

1. Comprendre els aspectes bàsics del procés de disseny i producció de gràfics interactius i dur a terme les tasques específiques de l’especialitat corresponents a un projecte assignat, des de la generació de continguts fins a la integració dels elements multimèdia en el suport web.

2. Interpretar adequadament les especificacions i realitzar amb correcció formal i tècnica els elements gràfics i audiovisuals per a un projecte de producte interactiu que li siga assignat.

3. Obtindre una visió articulada i coherent de l’activitat professional del disseny web i la producció multimèdia, aplicant els coneixements del cicle a la realització autónoma de les tasques própies d’especialitat.

 

b) Continguts

1. Metodologia bàsica del disseny web. Etapes. Especificacions. Condicionants. Documentació i continguts.

2. Anàlisi i interpretació del projecte de producte gràfic interactiu assignat i les seues especificacions.

3. Generació de continguts gràfics i multimèdia i integració en el projecte web.

4. Control de qualitat en cada etapa del treball i valoració qualitativa del producte obtingut en relació a la informació formal, tècnica i comunicativa subministrada en el projecte.

 

c) Criteris d’avaluació

Es valorarà la capacitat de l’alumnat per a:

1. Generar amb rigor i destresa tècnics les tasques, la informació, els documents i arxius necessaris, seleccionant els materials i procediments mes adequats al projecte de producte web assignat.

2. Conéixer i complir les directrius específiques que regulen la seua activitat professional.

3. Realitzar el treball amb precisió tècnica, estilística i comunicativa i dur a terme els controls de qualitat corresponents en cada fase del treball.

4. Avaluar el producte realitzat amb relació als criteris de qualitat exigibles a nivell professional.

4.4 Fase de pràctiques en empreses, estudis o tallers

La fase de formació pràctica en empreses, estudis o tallers té com a objectius els següents:

1. Completar la formació acadèmica de l’alumnat per mitjà de la integració en les rutines diàries de treball d’una empresa de producció gràfica interactiva i la realització de les funcions professionals corresponents al seu nivell formatiu.

2. Facilitar la presa de contacte de l’alumnat amb el món del treball, l’empresa i la incorporació al sistema de relacions socials, laborals i tècniques que li són propis.

3. Contrastar els coneixements, formació i capacitació adquirits en el centre educatiu amb la realitat empresarial i laboral del sector.

4. Adquirir els coneixements tècnics d’eines, materials, equip i maquinària que, per la seua especialització, cost o novetat no estan a l’abast del centre educatiu.

5. Participar de forma activa en les fases del procés de producció de continguts interactius amb les orientacions del tutor o coordinador corresponent.

6. Aplicar els coneixements, habilitats i destreses adquirits durant el període de formació en el centre educatiu.

El seguiment i l’avaluació de la fase de formació pràctica en empreses, estudis o tallers correspondrà al tutor de pràctiques designat pel centre educatiu, que prendrà en consideració el grau de compliment dels objectius i la valoració que realitze l’empresa.

 

 

 

ANNEX II

Característiques del módul d’Obra Final

 

1. El módul d’Obra Final en els cicles formatius de grau mitjà es realitzarà al llarg del segon curs i es desenrotllarà en dos parts diferenciades.

 

2. L’alumnat iniciarà el módul d’Obra Final al començar el segon curs del cicle formatiu de grau mitjà, i serà avaluat una vegada superats la resta de móduls de formació en el centre.

 

3. La primera part capacitarà l’alumnat per a comprendre els aspectes bàsics del procés de disseny de continguts web. Es desenrotllarà durant els dos primers trimestres lectius del curs, d’acord amb els objectius i continguts que es recullen en l’annex I d’este decret per a este módul, i previstos per a la qualificació de les dos primeres avaluacions.

 

4. En la segona part, que es desenrotllarà en el tercer trimestre del curs i fins a completar el calendari escolar, l’alumnat posarà en pràctica el procés de disseny i continguts web a través del desenrotllament d’un projecte senzill de disseny del producte interactiu, on l’alumnat siga capaç d’integrar, aplicar i valorar els coneixements, destreses i capacitats específics del camp professional de l’especialitat, adquirits per mitjà d’estes ensenyances, amb rigor tècnic i possibilitat de realització i viabilitat, que evidencie la seua capacitat creadora i la seua sensibilitat artística i estètica.

 

5. El projecte d’Obra Final es desenrotllarà a partir de la proposta del professorat que tinga atribuïda la competència docent del módul Obra Final. L’alumnat comptarà amb la tutoria individualitzada del professorat que impartisca docència en el cicle formatiu, com a mínim, durant l’horari lectiu.

 

6. Cada centre crearà un tribunal de projectes, que actuarà com un órgan col·legiat, format per cinc components, designats per la direcció del centre. El tribunal haurà de comptar, almenys, amb el tutor o tutora de l’alumnat que defenga el módul professional d’Obra Final. Es recomana designar, així mateix, com a component del tribunal, un professor del cicle formatiu de l’especialitat d’Organització Industrial i Legislació. La presidència del tribunal correspondrà a la direcció del centre, o a la persona en qui esta delegue, mentres que la secretaria del tribunal recaurà sobre el professor o professora de menor edat.

 

7. El projecte de disseny del producte interactiu que presente l’alumnat haurà de preveure els apartats següents:

a) Memória, on es realitzarà una anàlisi dels processos i fases de realització del projecte, que arreplegarà els aspectes funcionals, artístics, tècnics i económics.

b) Un testimoni gràfic de les diverses etapes del treball que preveja les fases d’ideació, esbós i primeres propostes.

c) La resolució del projecte.

d) La presentació i defensa pública del projecte davant del tribunal.

Els aspectes relacionats amb el seguiment i l’avaluació del módul d’Obra Final es regirà per les disposicions d’este decret i de la normativa vigent que dicte expressament la conselleria competent en matèria d’educació.

 

 

 

ANNEX III  
 Competència docent dels funcionaris pertanyents al cos de professors i mestres de taller d’arts plàstiques i disseny per a la impartició dels móduls corresponents a les ensenyances del cicle formatiu de grau mitjà d’Assistència al Producte Gràfic Interactiu regulat en este Decret

 

 

A) Cos de Professors d’Arts Plàstiques i Disseny

 

|  |  |
| --- | --- |
| *Especialitat* | *Módul formatiu* |
| Disseny Gràfic | Fonaments del Disseny Gràfic |
| Tipografia |
| Obra Final |
| Composició Gràfica Aplicada a Multimèdia |
| História de l’Art | História del Disseny Gràfic |
| Mitjans Audiovisuals | Multimèdia |
| Obra Final |
| Mitjans Informàtics | Mitjans Informàtics |
| Obra Final |
| Edició Web |
| Ampliació de Sistemes Informàtics |
| Organització Industrial i Legislació | Formació i Orientació Laboral |
| Empresa i Iniciativa Emprenedora |
| Fotografia | Fotografia Digital per al Producte Interactiu |

 

 

B) Cos de professors i mestres de taller d’Arts Plàstiques i Disseny

 

|  |  |
| --- | --- |
| *Especialitat* | *Módul formatiu* |
| Fotografia i Processos de Reproducció | Fotografia Digital per al Producte Interactiu |

 

 

 

ANNEX IV  
 Relació de móduls corresponents a les ensenyances que es convaliden entre els cicles formatius de grau superior i de grau mitjà de la família professional de Comunicació Gràfica i Audiovisual i el cicle formatiu de grau mitjà d’Assistència al Producte Gràfic Interactiu regulat en este Decret

 

a) De cicles formatius de grau superior:

 

|  |  |
| --- | --- |
| *Móduls superats en cicles formatius de grau superior* | *Móduls que es convaliden* |
| Fonaments del Disseny Gràfic   (cicles: Gràfica Impresa i Gràfica Publicitària) | Fonaments del Disseny Gràfic |
| Recursos Gràfics i Tipogràfics   (cicles: Gràfica Interactiva i Gràfica Audiovisual) | Tipografia |
| Mitjans Informàtics | Mitjans Informàtics |
| História de la Imatge Gràfica   (cicle: Gràfica Impresa) | História del Disseny Gràfic |
| Llenguatge i Tecnologia Audiovisual   (cicles: Gràfica Interactiva i Gràfica Audiovisual) | Multimèdia |

 

 

b) De cicles formatius de grau mitjà:

 

|  |  |
| --- | --- |
| *Móduls superats en cicles formatius de grau mitjà* | *Móduls que es convaliden* |
| Fonaments del Disseny Gràfic | Fonaments del Disseny Gràfic |
| Tipografia | Tipografia |
| Mitjans Informàtics | Mitjans Informàtics |
| História del Disseny Gràfic | História del Disseny Gràfic |

 

 

 

ANNEX V  
 Relació de móduls formatius de les ensenyances mínimes que es convaliden entre els cicles formatius de grau superior i grau mitjà de la família professional de Disseny Gràfic regulats en els Reials Decrets 1456/1995 i 1457/1995, d’1 de setembre, i el cicle formatiu d’Arts Plàstiques i Disseny d’Assistència al Producte Gràfic Interactiu regulat en este Decret

 

 

a) De cicles formatius de grau superior:

 

|  |  |
| --- | --- |
| *Móduls superats en cicles formatius de grau superior (Reial Decret 1456/1995, d**’1 de setembre)* | *Móduls que es convaliden* |
| Mitjans Informàtics  (cicle: Gràfica Publicitària) | Mitjans Informàtics |
| Disseny Gràfic Assistit per Ordinador   (cicle: Il·lustració) | Mitjans Informàtics |
| História de la Imatge Gràfica   (cicles: Gràfica Publicitària i Il·lustració) | História del Disseny Gràfic |

 

 

b) De cicles formatius de grau mitjà:

 

|  |  |
| --- | --- |
| *Móduls superats en cicles formatius de grau superior (Reial Decret 1456/1995, d**’1 de setembre)* | *Móduls que es convaliden* |
| Fonaments del Disseny Gràfic  (cicle: Autoedició) | Fonaments del Disseny Gràfic |
| Disseny Gràfic Assistit per Ordinador  (cicle: Art Final de Disseny Gràfic) | Mitjans Informàtics |

 

 

 

ANNEX VI  
 Relació de móduls que podran ser  objecte d’exempció per correspondència amb la pràctica laboral

 

 

Formació i Orientació Laboral

 

Mitjans Informàtics

 

Producció i Impressió

 

Edició Web

 

 

 

ANNEX VII  
 Matèries de batxillerat que es convaliden amb móduls pertanyents al cicle formatiu d’Arts Plàstiques i Disseny d’Assistència al Producte Gràfic Interactiu

 

|  |  |
| --- | --- |
| *Módul professional* | *Matèria de Batxillerat que es convalida* |
| Fonaments del Disseny Gràfic | Disseny |
| Multimèdia | Cultura Audiovisual |

 

 

---

****[1]****Disposició transitória tercera introduïda pel [**Decret 13/2017, de 3 de febrer, del Consell**](http://www.dogv.gva.es/va/disposicio?sig=001557/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001557/2017), pel qual s'estableix el currículum dels ensenyaments artístics professionals corresponents al títol de Tècnic/a Superior d'Arts Plàstiques i Disseny en Tècniques Escultóriques, pertanyent a la família professional artística d'Escultura, en l'àmbit de la Comunitat Valenciana (DOGV núm. 7980 de 15.02.2017 - Ref. Base de dades 001557/2017) y pel [**Decret 14/2017, de 3 de febrer, del Consell**](http://www.dogv.gva.es/va/disposicio?sig=001558/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001558/2017), pel qual s'estableix el currículum dels ensenyaments artístics professionals corresponents al títol de Tècnic/a Superior d'Arts Plàstiques i Disseny en Tècniques Escultóriques en Pedra, pertanyent a la família professional artística d'Escultura, en l'àmbit de la Comunitat Valenciana (DOGV núm. 7980 de 15.02.2017 - Ref. Base de dades 001558/2017)


Còpia Permalink ELI